Góður möguleiki er á því að eldfjallasafn rísi í Stykkishólmi í framtíðinni . Haraldur Sigurðsson , hinn virti jarð - og eldfjallafræðingur , sem búsettur er í Bandaríkjunum , vill gefa eldfjallasafn sitt og tengd gögn íslenska ríkinu með því skilyrði að safnið verði sett upp í bæjarfélaginu . Haraldur hefur í hyggju að setjast að í Stykkishólmi þegar hann fer á eftirlaun . Haraldur Sigurðsson er fæddur árið 1939 og hóf jarðfræðinám sitt í Belfast á Írlandi . Hann hlaut doktorsgráðu frá Durham Háskóla í Englandi árið 1970 en doktorsritgerðin hans fjallaði um eldfjöll á Snæfellsnesi . Þekktastur er Haraldur fyrir rannsóknir sínar á eldgosi Vesuvíusar á Ítalíu 79 og eyðileggingu borgarinnar Pompei . Hann hlaut riddarakross hinnar íslensku fálkaorðu 17. júní árið 2005 fyrir störf sín í þágu vísindarannsókna . “ Við eigum eftir að fá samþykki menntamálaráðuneytisins til að þessi hugmynd geti orðið að veruleika , en vonumst til að það geti orðið síðar á árinu og safnið rísi fljótlega í kjölfarið , ” sagði Erla Friðriksdóttir , bæjarstjóri í Stykkishólmi aðspurð um framhaldið .